ΑΠΟΦΑΣΕΙΣ
Αριθμ. 119382
Έγκριση Εσωτερικού Κανονισμού Πρακτικής
Άσκησης του Προγράμματος Προπτυχιακών
Σπουδών του Τμήματος Γεωγραφίας του Χαροκοπείου Πανεπιστημίου.
Η ΣΥΓΚΛΗΤΟΣ
ΤΟΥ ΧΑΡΟΚΟΠΕΙΟΥ ΠΑΝΕΠΙΣΤΗΜΙΟΥ
Έχοντας υπόψη:
1. Τον ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της ποιότητας, της
λειτουργικότητας και της σύνδεσης των Α.Ε.Ι. με την
κοινωνία και λοιπές διατάξεις» (Α’ 141) και κυρίως το
άρθρο 69 αυτού,
2. α) Τον ν. 1894/1990 «Για την Ακαδημία Αθηνών και
άλλες εκπαιδευτικές διατάξεις» (Α’ 110),
β) τον ν. 1966/1991 «Μετεγγραφές φοιτητών Α.Ε.Ι.,
σπουδαστών Τ.Ε.Ι. και άλλες διατάξεις» (Α’ 147),
γ) το π.δ. 306/1999 «Μετονομασία του Χαροκοπείου
ΑΕΙ Οικιακής Οικονομίας» (Α’ 283).
3. Το π.δ. 210/1999 «Ίδρυση Τμημάτων στο Χαροκόπειο ΑΕΙ Οικιακής Οικονομίας» (Α’ 179).
4. Την υπ’ αρ. 115492/22-07-2024 διαπιστωτική πράξη
Πρυτάνεως του Χαροκοπείου Πανεπιστημίου «Εκλογή
Πρύτανη και ορισμός τεσσάρων (4) Αντιπρυτάνεων του
Χαροκοπείου Πανεπιστημίου» (Υ.Ο.Δ.Δ. 869).
5. Την υπ’ αρ. 116153/13-09-2024 απόφαση του Πρύτανη του Χαροκοπείου Πανεπιστημίου «Καθορισμός της
σειράς αναπλήρωσης του Πρύτανη, του τομέα ευθύνης
των Αντιπρυτάνεων και μεταβίβαση αρμοδιοτήτων
στους και στις Αντιπρυτάνεις του Χαροκοπείου Πανεπιστημίου» (Β’ 5184, διόρθωση σφάλματος Β’ 5530).
6. Την υπ’ αρ. 117074/18-10-2024 πράξη του Πρύτανη
του Χαροκοπείου Πανεπιστημίου «Πράξη Συγκρότησης
Συγκλήτου του Χαροκοπείου Πανεπιστημίου για το Ακαδημαϊκό Έτος 2024-2025».
7. Τον Κανονισμό Σπουδών του Χαροκοπείου Πανεπιστημίου, όπως εγκρίθηκε με την υπ’ αρ. 108458/
27-07-2023 (Β’ 4983) απόφαση της Συγκλήτου του Χαροκοπείου Πανεπιστημίου.
8. Την απόφαση της Συνέλευσης του Τμήματος Γεωγραφίας του Χαροκοπείου Πανεπιστημίου (αρ. συν.
163/10-10-2024).
9. Το γεγονός ότι από την παρούσα δεν προκαλείται
δαπάνη σε βάρος του κρατικού προϋπολογισμού.
10. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ - ΜΙΤΟΣ, αποφασίζουμε:
Την έγκριση του Εσωτερικού Κανονισμού Πρακτικής
Άσκησης του Προγράμματος Προπτυχιακών Σπουδών
του Τμήματος Γεωγραφίας της Σχολής Περιβάλλοντος,
Γεωγραφίας και Εφαρμοσμένων Οικονομικών του Χαροκοπείου Πανεπιστημίου, ως εξής:
1. Εισαγωγή. Η Πρακτική Άσκηση (ΠΑ) στο Πρόγραμμα
Προπτυχιακών Σπουδών (ΠΠΣ) του Τμήματος Γεωγραφίας.
Η Πρακτική Άσκηση (ΠΑ) αποτελεί θεσμοθετημένη
προαιρετική εκπαιδευτική δραστηριότητα του Προγράμματος Προπτυχιακών Σπουδών του Τμήματος Γεωγραφί-
ας. Οι φοιτητές και φοιτήτριες έχουν τη δυνατότητα να
υλοποιήσουν Πρακτική Άσκηση κατά τη διάρκεια των
σπουδών τους, σε φορείς του δημοσίου και ιδιωτικού
τομέα, στην Ελλάδα, σε θέσεις και με αντικείμενο ενασχόλησης σε συνάφεια με τα αντικείμενα των σπουδών
στο Τμήμα, υπό την διπλή και συντονισμένη εποπτεία
διδάσκοντος/-ουσας του προγράμματος σπουδών τους
(εφεξής, ακαδημαϊκού/-ής επόπτη/-πτριας), και εργαζόμενου/-ης του φορέα υποδοχής (στο εξής εργασιακού/-
ής επόπτη/-πτρια), όπως ορίζεται στον Κανονισμό και
στον Οδηγό Σπουδών του Προγράμματος Προπτυχιακών Σπουδών.
Η Πρακτική Άσκηση δύναται να διεξάγεται και σε φορείς της αλλοδαπής, εφόσον καθίσταται εφικτή η επο-
πτεία της εκπαιδευτικής διαδικασίας.
Για τη διεξαγωγή Πρακτικής Άσκησης φοιτητή/τριας,
συνάπτεται τριμερής σύμβαση πρακτικής άσκησης, μεταξύ του Πανεπιστημίου, του φοιτητή/της φοιτήτριας
και του Φορέα Υποδοχής ΠΑ.
Η ολοκλήρωση της Πρακτικής Άσκησης και η επιτυχής επίδοση του/της ασκούμενου/-ης φοιτητή/-τριας
στην Πρακτική Άσκηση συνεπάγονται την απονομή του
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
4 Φεβρουαρίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 332
04.02.2025 17:09:51
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 332/04.02.2025
αριθμού των πιστωτικών μονάδων ECTS, που έχουν κατανεμηθεί με απόφαση των αρμοδίων οργάνων του Τμή-
ματος για την αντίστοιχη εκπαιδευτική δραστηριότητα
στο Πρόγραμμα Σπουδών πρώτου κύκλου του Τμήματος, και, εφόσον έχει επίσης καθοριστεί, την απονομή
βαθμού.
2. Η Πρακτική Άσκηση (ΠΑ) στο Πρόγραμμα Προπτυχιακών Σπουδών (ΠΠΣ) του Τμήματος Γεωγραφίας - συ-
νοπτικά.
2.1. Οι φοιτητές και φοιτήτριες του ΠΠΣ του Τμήματος
Γεωγραφίας έχουν τη δυνατότητα υλοποίησης αποζημιούμενης Πρακτικής Άσκησης, η οποία αποτελεί συστατι-
κό στοιχείο του Προγράμματος Προπτυχιακών Σπουδών
με κατανομή πιστωτικών μονάδων ECTS, ως προαιρετική
εκπαιδευτική διαδικασία.
Συγκεκριμένα, η Πρακτική Άσκηση συνιστά μάθημα
επιλογής με κωδικό [ΓΕ2600] που προσφέρεται κατά τα
τρία (3) τελευταία εξάμηνα σπουδών: ΣΤ’ (εαρινό), Ζ’ (χειμερινό) και Η’ (εαρινό), με απονομή βαθμού και απονομή
των κατανεμημένων πιστωτικών μονάδων ECTS (10 ΠΜ
ECTS).
2.2. Η τοποθέτηση φοιτητή/-τριας για Πρακτική Άσκηση αποτελεί εκπαιδευτική δραστηριότητα που διεξάγεται
σε φορείς του δημοσίου ή ιδιωτικού τομέα στην Ελλάδα
ή στο εξωτερικό, εγκεκριμένους από τη Συνέλευση του
Τμήματος, και σε θέσεις και με αντικείμενο ενασχόλησης
συναφείς με τα επιμέρους γνωστικά αντικείμενα της Γεωγραφίας. Η Πρακτική Άσκηση δύναται να διεξάγεται και
σε φορείς της αλλοδαπής, εφόσον καθίσταται εφικτή
η εποπτεία της εκπαιδευτικής διαδικασίας. Συγκεκριμένα, η πρακτική άσκηση φοιτητών/-τριών διεξάγεται
σε δημόσιες υπηρεσίες, νομικά πρόσωπα δημοσίου δικαίου (Ν.Π.Δ.Δ.), Οργανισμούς Τοπικής Αυτοδιοίκησης
(ΟΤΑ) α’ και β’ βαθμού, Νομικά Πρόσωπα Ιδιωτικού Δικαίου (Ν.Π.Ι.Δ.) και επιχειρήσεις, συμπεριλαμβανομένων
εκείνων της Κοινωνικής και Αλληλέγγυας Οικονομίας,
Ανεξάρτητες Αρχές, φορείς της Κοινωνίας των Πολιτών,
διεθνείς οργανισμούς, καλούμενους «Φορείς Υποδοχής
Πρακτικής Άσκησης» (εφεξής, Φορείς Υποδοχής ΠΑ). Η
Πρακτική Άσκηση πραγματοποιείται αποκλειστικά στους
χώρους του Φορέα Υποδοχής ΠΑ.
2.3. Σε κάθε Φορέα Υποδοχής ΠΑ, ορίζεται, σε ανταπόκριση με τον/την ακαδημαϊκό/-η επόπτη/-πτρια, ένας/
μια επόπτης/-πτρια για κάθε ασκούμενο/-η φοιτητή/τρια («επόπτης/-πτρια Φορέα Υποδοχής», εφεξής, «ερ-
γασιακός/-η επόπτη/-πτρια»).
2.4. Για τη διεξαγωγή Πρακτικής Άσκησης φοιτητή/τριας, συνάπτεται τριμερής σύμβαση πρακτικής άσκη-
σης, μεταξύ του Πανεπιστημίου, του φοιτητή/της φοιτήτριας και του Φορέα Υποδοχής ΠΑ.
2.5. Η ολοκλήρωση της Πρακτικής Άσκησης και η
επιτυχής επίδοση σε αυτήν συνεπάγονται την απονομή
των 10 πιστωτικών μονάδων ECTS, που έχουν κατανεμηθεί στο μάθημα επιλογής «Πρακτική Άσκηση» και την
απονομή βαθμού, βάσει συγκεκριμένων παραδοτέων/
δικαιολογητικών.
2.6. Οι φοιτητές και φοιτήτριες πλαισιώνονται και υποστηρίζονται στις διάφορες εκπαιδευτικές και διοικητικές
διαδικασίες και στάδια (α) Από το διδακτικό προσωπικό
στο οποίο ανατέθηκε το μάθημα επιλογής «Πρακτική
Άσκηση», (β) την Επιτροπή Πρακτικής Άσκησης του
Τμήματος, (γ) τον/την ακαδημαϊκό/-η επόπτη/-πτρια
(ορισμένο/-η διδάσκοντα/-ουσα του Τμήματος για συγκεκριμένο Φορέα Υποδοχής Πρακτικής Άσκησης), (δ) το
Γραφείο Πρακτικής Άσκησης καθώς και τον/την εργασιακό/-η Επόπτη/-πτρια (επόπτη/-πτρια Φορέα Υποδοχής
Πρακτικής Άσκησης).
3. Σκοπός, στόχοι και οφέλη - Μαθησιακά αποτελέσματα της Πρακτικής Άσκησης.
3.1. Η Πρακτική Άσκηση αποτελείται από μια σειρά
εκπαιδευτικών διαδικασιών με σαφείς στόχους και προκαθορισμένες στρατηγικές αξιολόγησης προκειμένου οι
φοιτητές και φοιτήτριες του ΠΠΣ (α) Να αναπτύσσουν
οριζόντιες δεξιότητες, (β) να αποκτήσουν εργασιακές
εμπειρίες και δεξιότητες στο αντικείμενο των σπουδών
τους, (γ) να ασκήσουν, υπό επίβλεψη, το επάγγελμα και
(δ) να εξοικειωθούν με τα μελλοντικά τους καθήκοντα
ως πτυχιούχοι Γεωγράφοι. Η τοποθέτηση σε Φορέα Υποδοχής για την πραγματοποίηση της Πρακτικής Άσκησης
βοηθά τους φοιτητές και τις φοιτήτριες να εφαρμόσουν
στην πράξη τις θεωρητικές τους γνώσεις, μέσα σε ένα
ελεγχόμενο, αλλά πραγματικό εργασιακό περιβάλλον.
Οι φοιτητές και φοιτήτριες συμμετέχουν σε εργασίες και
δραστηριότητες στους Φορείς Υποδοχής ΠΑ, εισάγουν
νέες ιδέες και προοπτικές, ενώ παράλληλα εργάζονται
σύμφωνα με το ιδιαίτερο κανονιστικό πλαίσιο και πεδίο
δραστηριοτήτων του κάθε Φορέα Υποδοχής ΠΑ και διαχειρίζονται τις καταστάσεις και τα προβλήματα στα οποία
εκτίθενται. Συγχρόνως, μέσω της Πρακτικής Άσκησης
προωθείται και καλλιεργείται η σύνδεση του Τμήματος
Γεωγραφίας με την αγορά εργασίας, και η σύνδεση αυτή
συντελεί στη γόνιμη ανατροφοδότηση για τη συνεχή
βελτίωση του Προγράμματος Προπτυχιακών Σπουδών.
3.2. Οι στόχοι της Πρακτικής Άσκησης του ΠΠΣ είναι:
- Η εφαρμογή στην πράξη των θεωρητικών και εργαστηριακών επιστημονικών γνώσεων που αποκτήθηκαν
από την επιτυχή παρακολούθηση του προγράμματος
σπουδών, η καλλιέργεια δεξιοτήτων και η εξοικείωση
των φοιτητών και φοιτητριών με νέας μορφής ειδικότητες και αντικείμενα αιχμής της φυσικής, ανθρώπινης
και της εφαρμοσμένης γεωγραφίας, σε συνδυασμό με
τη σύνδεση του πανεπιστημίου τόσο με τις επιχειρήσεις
όσο και με τους φορείς της κοινωνικής οικονομίας, τις
υπηρεσίες της δημόσιας διοίκησης και τις τοπικές κοινωνίες για την υποστήριξή τους.
- Η δυνατότητα για τους/τις φοιτητές/-τριες να βελτιώσουν την κατάρτισή τους σε βασικές γνωστικές περιοχές
της επιστήμης της Γεωγραφίας (φυσικής, ανθρώπινης,
εφαρμοσμένης).
- Η ουσιαστική επαφή των φοιτητών/-τριών με τον
εργασιακό χώρο και πιθανούς χώρους μελλοντικής
επαγγελματικής απασχόλησης με την ειδικότητα του
Γεωγράφου.
- Η εξοικείωση των μελλοντικών αποφοίτων του Τμήματος με την πραγματικότητα της αγοράς εργασίας ώστε
να είναι σε θέση να αναζητήσουν απασχόληση σε τομείς
που καλύπτουν τα προσωπικά και επιστημονικά τους
ενδιαφέροντα.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 332/04.02.2025
- Η απόκτηση επαγγελματικής συνείδησης από το φοιτητικό δυναμικό.
- Η δημοσιοποίηση των δεξιοτήτων και των εν δυνάμει
επαγγελματικών ικανοτήτων των μελλοντικών πτυχιούχων Γεωγράφων του Τμήματος Γεωγραφίας.
3.3. Μετά την ολοκλήρωση του μαθήματος «Πρακτική
Άσκηση», οι φοιτητές/-τριες του ΠΠΣ, είναι εξοικειωμένοι/-ες με:
- Το φάσμα των δυνητικών επαγγελματικών επιλογών
που τους παρουσιάζεται για το μέλλον,
- διοικητικές διαδικασίες που αφορούν την εργασία
γενικά, και ειδικότερα σε μια κατηγορία Φορέα Υποδοχής ΠΑ,
- τρόπους και συμπεριφορές εργασίας σε περιβάλλον
όπου αξιοποιούνται οι τίτλοι σπουδών Τριτοβάθμιας εκπαίδευσης,
- την τήρηση κανόνων και οδηγιών σε εξω-ακαδημαϊκό
περιβάλλον,
- την εκμάθηση εκτέλεσης δραστηριοτήτων και εκτέλεση αυτών σε καθορισμένο πλαίσιο υπό την καθοδή-
γηση έμπειρου εργαζόμενου,
- τη χρήση νέου εξοπλισμού,
- νέας μορφής ειδικότητες και αντικείμενα αιχμής της
ανθρώπινης, της φυσικής και της εφαρμοσμένης Γεωγραφίας.
Επίσης, οι φοιτητές/-τριες, με την ολοκλήρωση του
μαθήματος:
- Κατανοούν τη σημασία των θεωρητικών γνώσεων,
- κατέχουν πια «δοκιμασμένες» και ίσως συμπληρωμένες θεωρητικές γνώσεις,
- κατέχουν εμπλουτισμένες γνώσεις βάσει συγκεκριμένων αναγκών και νέων γνώσεων σε βασικές γνωστικές
περιοχές της επιστήμης της γεωγραφίας,
- αναπτύσσουν δεξιότητες διαχείρισης και επίλυσης
προβλημάτων, διαγενεακής συνεργασίας, ενίσχυσης
ανάπτυξης πρωτοβουλιών,
- αποκτούν επαγγελματική συνείδηση.
4. Χρονική διάρκεια υλοποίησης Πρακτικής Άσκησης
Η Πρακτική Άσκηση του ΠΠΣ υλοποιείται σε Φορέα
Υποδοχής ΠΑ για μια περίοδο δύο (2) μηνών ήτοι οκτώ
(8) εβδομάδων, με πλήρη απασχόληση που λογίζεται
από 21 έως 40 ώρες εβδομαδιαίως, σε συνάρτηση και
κατ’ αντιστοιχία με το ωράριο του Φορέα Υποδοχής ΠΑ
και την εβδομαδιαία απασχόληση του/της αντίστοιχου
εργασιακού/-ης Επόπτη/-τριας (Επόπτη/-τριας Φορέα
Υποδοχής ΠΑ).
Η ΠΑ δύναται να υλοποιείται ως μερικής απασχόλησης
για τέσσερις (4) μήνες ήτοι δεκαέξι (16) εβδομάδες και
είκοσι (20) ώρες εβδομαδιαίας απασχόλησης.
Η υλοποίηση Πρακτικής Άσκησης πλήρους διάρκειας
και απασχόλησης είναι ασυμβίβαστη με ταυτόχρονη εργασία πλήρους απασχόλησης.
5. Η περίοδος υλοποίησης Πρακτικής Άσκησης
Η περίοδος υλοποίησης της Πρακτικής Άσκησης οριοθετείται γενικά από την ημερομηνία έγκρισης των αρμό-
διων οργάνων του Πανεπιστημίου που εμπλέκονται στα
διάφορα στάδια της διαδικασίας (πάντως όχι νωρίτερα
από την ημέρα έγκρισης σύναψης τριμερούς σύμβασης
μεταξύ του φοιτητή/της φοιτήτριας, του Πανεπιστημίου
και του Φορέα Υποδοχής ΠΑ) και τη λήξη της επαναληπτικής εξεταστικής του Σεπτεμβρίου (συμβατικά 30
Σεπτεμβρίου).
Η Πρακτική Άσκηση θα διεξάγεται κατά προτίμηση
σε συνεχείς εβδομάδες, εκτός εάν συντρέχουν τεκμηριωμένοι λόγοι που θα έχουν καταγραφεί γραπτώς και
θα έχουν εγκριθεί γραπτώς από τον/την Υπεύθυνο/-η
Πρακτικής Άσκησης του Τμήματος.
6. Οργάνωση, συντονισμός και εποπτεία
6.1. Η Πρακτική Άσκηση του Χαροκοπείου Πανεπιστημίου, ως δράση, οργανώνεται και συντονίζεται κεντρικά
από το Γραφείο Πρακτικής Άσκησης, που εντάσσεται στη
Μονάδα Υποστήριξης Φοιτητών (Μ.Υ.Φ.) του Πανεπιστημίου. Οι υπηρεσίες που παρέχει το Γραφείο Πρακτικής
Άσκησης του Πανεπιστημίου καθώς και οι αρμοδιότητες του/της Ιδρυματικά Υπευθύνου/-ης ορίζονται στον
Ιδρυματικό Κανονισμό Σπουδών/Οργανισμό του Πανεπιστημίου και στον ειδικό Κανονισμό Πρακτικής Άσκησης
του Πανεπιστημίου.
6.2. Σε επίπεδο ΠΠΣ του Τμήματος, η Πρακτική Άσκηση
συντονίζεται από τον/την Υπεύθυνο/-η Πρακτικής Άσκησης Τμήματος, που προΐσταται σε μια τριμελή Επιτροπή
Πρακτικής Άσκησης του Τμήματος. Παράλληλα, καθώς
η πρακτική άσκηση είναι μάθημα επιλογής στο ΠΠΣ,
ανατίθεται η διδασκαλία του σε μέλη του διδακτικού
προσωπικού του ΠΠΣ τα οποία είναι επίσης μέλη της
τριμελούς ΠΑ του Τμήματος.
6.3. Με απόφαση της Συνέλευσης του Τμήματος ορίζονται με θητεία τριών ακαδημαϊκών ετών:
α) Ο/η Υπεύθυνος/-η Πρακτικής Άσκησης του Τμήματος, και ο/η αναπληρωματικός/-ή αυτού/αυτής, προερ-
χόμενος/-η από το ΔΕΠ ή ΕΔΙΠ ή ΕΕΠ ή ΕΤΕΠ του Τμήματος, οποίος/η οποία έχει ως αντικείμενο:
- Τη γενική εποπτεία της εκπαιδευτικής διαδικασίας
της πρακτικής άσκησης στο πλαίσιο του προγράμματος
προπτυχιακών σπουδών,
- τον συντονισμό της Επιτροπής Πρακτικής Άσκησης,
των Εποπτών/-πτριών Πρακτικής Άσκησης («ακαδημαϊκών εποπτών/-πτριών») και των Φορέων Υποδοχής,
- και τη σύνταξη και υποβολή ετήσιας έκθεσης για την
υλοποίηση και αξιολόγηση του προγράμματος πρακτικής άσκησης μετά το λήξαν ακαδημαϊκό έτος προς τη
Συνέλευση του Τμήματος.
Επιπρόσθετα, ο/η Υπεύθυνος/-η Πρακτικής Άσκησης του Τμήματος ενημερώνει τον/την Ιδρυματικό/-ή
Υπεύθυνο/-η Πρακτικής Άσκησης για θέματα που προκύπτουν και για καλές πρακτικές που συνιστούν παρά-
δειγμα και προτείνονται να ακολουθηθούν σε επίπεδο
ιδρύματος κ.ά.
β) Τα μέλη της τριμελούς Επιτροπής Πρακτικής Άσκησης του Τμήματος, και τα αναπληρωματικά μέλη αυτής,
στην οποία προΐσταται ο/η Υπεύθυνος/-ή Πρακτικής
Άσκησης, αποτελούμενης από μέλη ΔΕΠ ή ΕΔΙΠ ή ΕΕΠ
ή ΕΤΕΠ του Τμήματος.
6.4. Στην Επιτροπή Πρακτικής Άσκησης του Τμήματος
ανατίθεται από τη Συνέλευση του Τμήματος η άσκηση
αρμοδιοτήτων.
- Αναφορικά με την αξιολόγηση των αιτήσεων των
φοιτητών/-τριών,
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 332/04.02.2025
- και την τελική επιλογή αυτών, εφόσον η πρακτική
άσκηση δεν είναι υποχρεωτική,
- τον συντονισμό των δραστηριοτήτων που αφορούν
στην πρακτική άσκηση φοιτητών,
- την επίλυση προβλημάτων,
- και τον ορισμό Επόπτη/-πτρια Πρακτικής Άσκησης
(«ακαδημαϊκού/-ης επόπτη/-πτρια) ανά φοιτητή/-τρια
και τον/την αναπληρωτή/-τρια αυτών ανά Φορέα Υποδοχής ΠΑ.
6.5. Ως μάθημα επιλογής του ΠΠΣ, για την ομαλή διεκπεραίωση των διαδικασιών, ήτοι
- Στην έναρξη του εξαμήνου (όπως π.χ. δήλωση μαθήματος, ενημέρωση και υποβολή δήλωσης ενδιαφέ-
ροντος [αίτησης συμμετοχής στην ΠΑ]),
- στην καθοδήγηση και υποστήριξη για τον διοικητικό
φάκελο,
- και στη λήξη (όπως π.χ. τη διεκπεραίωση για τη συγκέντρωση βαθμολογίας και καταχώριση αυτής στο ηλ.
φοιτητολόγιο),
το μάθημα επιλογής «Πρακτική Άσκηση» ανατίθεται
σε μέλη της τριμελούς Επιτροπής Πρακτικής Άσκησης
του Τμήματος.
6.6. Ο/Η Επόπτης/-πτρια Πρακτικής Άσκησης είναι
αρμόδιος/-α για:
- Την καθοδήγηση και υποστήριξη των φοιτητών/-τριών καθ’ όλη τη διαδικασία της πρακτικής άσκησης σε
φορείς υποδοχής,
- την επικοινωνία με τους φορείς υποδοχής για την επίτευξη των επιδιωκόμενων μαθησιακών αποτελεσμάτων
και την ενημέρωση του Υπευθύνου Πρακτικής Άσκησης
του ΠΠΣ και της Επιτροπής Πρακτικής Άσκησης του ΠΠΣ,
και
- τη βαθμολογία της επίδοσης των φοιτητών/-τριών
κατά τη διάρκεια της πρακτικής τους άσκησης.
6.7. Ως Επόπτες/-πτριες Πρακτικής Άσκησης (εφεξής,
«ακαδημαϊκοί/-ες επόπτες/-πτριες») είναι δυνατόν να
οριστούν μέλη ΔΕΠ ή ΕΔΙΠ ή ΕΕΠ ή ΕΤΕΠ του Τμήματος.
Ο/Η ακαδημαϊκός/-η Επόπτης/-πτρια λειτουργεί ως
συνδετικός κρίκος μεταξύ του Τμήματος και του Φορέα
Υποδοχής ΠΑ, παρέχοντας ειδική ενημέρωση για τον
φορέα ΠΑ, καθοδήγηση στους/στις φοιτητές/-τριες και
εξασφαλίζοντας την εύρυθμη διεξαγωγή της Πρακτικής
Άσκησης. Αναλυτικότερα, ο ρόλος του/της περιλαμβάνει:
- Την ενημέρωση για τη θέση και το αντικείμενο ενασχόλησης των φοιτητών/-τριών,
- τον έλεγχο της συνέπειας των φοιτητών/-τριών στις
υποχρεώσεις τους και αποτίμηση της συμμετοχής τους
στην Πρακτική Άσκηση,
- τη συνεργασία στην επίλυση τυχόν προβλημάτων,
ερχόμενος/-η σε επικοινωνία τόσο με τους/τις ασκούμενους/-ες φοιτητές/-τριες, όσο και με τους Φορείς Υπο-
δοχής ΠΑ, και
- την ενημέρωση του Υπευθύνου Πρακτικής Άσκησης
και της Επιτροπής Πρακτικής Άσκησης του Τμήματος.
Στο πλαίσιο της εποπτείας, ο/η ακαδημαϊκός/-ή Επόπτης/-πτρια προβλέπεται να επισκέπτεται τον χώρο δι-
εξαγωγής Πρακτικής Άσκησης.
6.8. Σε ιδρυματικό επίπεδο, λειτουργεί μια Επιτροπή
Ενστάσεων Πρακτικής Άσκησης (ΕΕΠΑ), η οποία είναι τριμελής, έχει διαφορετική συγκρότηση από την Επιτροπή
Πρακτικής Άσκησης του Τμήματος και αποτελείται από
μέλη ΔΕΠ ή ΕΔΙΠ ή ΕΕΠ ή ΕΤΕΠ. Η ΕΕΠΑ εξουσιοδοτείται
από τη Συνέλευση του Τμήματος για την εξέταση ενστάσεων φοιτητών/-τριών, που αφορούν (α) την επιλογή
τους για συμμετοχή στην Πρακτική Άσκηση, βάσει συγκεκριμένων και γνωστοποιημένων κριτηρίων, από την
Επιτροπή Πρακτικής Άσκησης του Τμήματος, καθώς και
(β) την κατάταξή τους σε σειρά προτεραιότητας συμμετοχής και επιλογής Φορέα Υποδοχής ΠΑ. Οι αποφάσεις
της Επιτροπής Ενστάσεων Πρακτικής Άσκησης εφαρμόζονται προκειμένου να εκδοθεί ο οριστικός πίνακας
συμμετεχόντων/-ουσών φοιτητών/-τριών.
7. Οι Φορείς Υποδοχής Πρακτικής Άσκησης
7.1. Φορείς Υποδοχής Πρακτικής Άσκησης μπορεί να
είναι δημόσιες υπηρεσίες, Νομικά Πρόσωπα Δημοσίου
Δικαίου (Ν.Π.Δ.Δ.), Οργανισμοί Τοπικής Αυτοδιοίκησης
(ΟΤΑ) α’ και β’ βαθμού (Δήμοι και Περιφέρειες αντίστοιχα), Νομικά Πρόσωπα Ιδιωτικού Δικαίου (Ν.Π.Ι.Δ.) δηλα-
δή Ερευνητικά Κέντρα, Οργανισμοί, και συνεταιρισμοί,
επιχειρήσεις, συμπεριλαμβανομένων εκείνων της Κοινωνικής και Αλληλέγγυας Οικονομίας, Ανεξάρτητες Αρχές,
και φορείς της Κοινωνίας των Πολιτών.
7.2. Δύνανται να είναι φορείς στην αλλοδαπή, εφόσον
είναι εφικτή η εποπτεία της εκπαιδευτικής διαδικασίας
σύμφωνα με όσα ορίζονται στον κανονισμό του Προγράμματος Σπουδών και στον παρόντα εσωτερικό κανο-
νισμό Πρακτικής Άσκησης ΠΠΣ καθώς και τυχόν ειδικές
ρυθμίσεις που καταγράφονται στον ετήσιο Οδηγό ΠΑ
του ΠΠΣ του Τμήματος.
7.3. Η πρακτική άσκηση πραγματοποιείται αποκλειστικά στους χώρους εγκατάστασης ή παροχής υπηρεσιών
του Φορέα Υποδοχής ΠΑ στους οποίους ο/η ασκούμενος/-η φοιτητής/-τρια παρευρίσκεται.
7.4. Αν ο/η ασκούμενος/-η φοιτητής/-τρια μετακινηθεί
εκτός των άνω χώρων στο πλαίσιο της πρακτικής άσκησής του, τα έξοδα μετακίνησης και διαμονής βαρύνουν
τον φορέα υποδοχής.
7.5. Ο Φορέας Υποδοχής Πρακτικής Άσκησης συμβάλλει κατά τον καλύτερο δυνατό τρόπο στην αρτιότερη
εκπαίδευση των ασκουμένων φοιτητών και φοιτητριών.
Η διοίκηση του Φορέα Υποδοχής ορίζει έναν/μία Επόπτη/-πτρια Φορέα Υποδοχής με επαρκή εμπειρία στο
αντικείμενο της άσκησης, ο/η οποίος/-α:
(α) Επιβλέπει την άσκηση και την επίδοση των φοιτητών/-τριών,
(β) ενθαρρύνεται να δώσει ανατροφοδότηση εντός
του Φορέα Υποδοχής Πρακτικής Άσκησης και να εισηγηθεί προτάσεις για βελτίωση,
(γ) συνεργάζεται με τον/την Επόπτη/-πτρια Πρακτικής Άσκησης για την αποτελεσματικότερη άσκηση των
φοιτητών/-τριών,
(δ) υποβάλλει, στο τέλος της άσκησης των φοιτητών/τριών, στον/στην Υπεύθυνο/-η Πρακτικής Άσκησης του
Τμήματος τα δικαιολογητικά που περιγράφονται στη
σύμβαση πρακτικής άσκησης.
7.6. Ο Φορέας Υποδοχής ΠΑ υποχρεούται να καταχωρίσει στο πληροφοριακό σύστημα «ΕΡΓΑΝΗ ΙΙ» τους/τις
φοιτητές/-τριες που πραγματοποιούν πρακτική άσκηση,
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 332/04.02.2025
καθώς και κάθε μεταβολή αυτής, πριν από την έναρξη
της πραγματοποίησής της, καθώς και τη λήξη.
7.7. Για την Πρακτική Άσκηση φοιτητών/-τριών πρώτου
κύκλου σπουδών, ο Φορέας Υποδοχής ΠΑ υποχρεούται
να καταχωρίσει και δημοσιεύσει τις διαθέσιμες αντίστοιχες θέσεις πρακτικής άσκησης καθώς και καταγράψει την
κάλυψή τους στο ειδικό Πληροφοριακό Σύστημα ΑΤΛΑΣ
της Ανώνυμης Εταιρείας του Ελληνικού Δημοσίου με την
επωνυμία «Εθνικό Δίκτυο Υποδομών Τεχνολογίας και
Έρευνας Α.Ε.» (ΕΔΥΤΕ ΑΕ) https://atlas.grnet.gr/.
7.8. Ο Φορέας Υποδοχής ΠΑ οφείλει να υποβάλει, στο
τέλος της περιόδου άσκησης, στον/στην Υπεύθυνο/-η
Πρακτικής Άσκησης του ΠΠΣ ή/και το Γραφείο Πρακτικής Άσκησης όλα τα απαραίτητα δικαιολογητικά όπως
καθορίζεται στον Οδηγό Πρακτικής Άσκησης (π.χ. Παρουσιολόγιο, βεβαίωση ολοκλήρωσης ΠΑ, αξιολόγηση
για τον ασκούμενο και για το Πρόγραμμα Πρακτικής
Άσκησης).
7.9. Η συνεργασία με δυνητικό Φορέα Υποδοχής Πρακτικής Άσκησης διερευνάται από μέλος του διδακτικού
προσωπικού του Τμήματος (μέλος ΔΕΠ, ΕΔΙΠ, EEΠ ή
ΕΤΕΠ), δυνητικό/-ή ακαδημαϊκό/-ή επόπτη/-πτρια, όπως
και από τον/την Υπεύθυνο/-η Πρακτικής Άσκησης του
Τμήματος. Στη συνέχεια, ο Υπεύθυνος/-η Πρακτικής
Άσκησης του Τμήματος απευθύνει, μέσω ηλεκτρονικής
αλληλογραφίας, επίσημο αίτημα συνεργασίας για την
Πρακτική Άσκηση των φοιτητών/τριών, επισημαίνοντας
το κανονιστικό πλαίσιο και παρέχοντας διαδικτυακό σημείο για περαιτέρω ενημέρωση. Επισυνάπτεται πρότυπο
επιστολής αποδοχής συνεργασίας για Πρακτική Άσκηση,
στην οποία ορίζεται:
(α) Ο αριθμός φοιτητών/-τριών για πρακτική άσκηση,
και προαιρετικά περιορισμοί περιόδων,
(β) τα στοιχεία του/της Επόπτη/-πτρια Φορέα (ονοματεπώνυμο, ιδιότητα, θέση, και στοιχεία επικοινωνίας),
αρμοδίου/-ας για τη θέση και το αντικείμενο ενασχόλησης του/της ασκούμενου/-ης φοιτητή/-τριας, καθώς και
τον τόπο υλοποίησης ΠΑ,
(γ) ο/η αρμόδιος για τα διοικητικά ζητήματα (ονοματεπώνυμο, ιδιότητα, θέση, και στοιχεία και ωράριο επι-
κοινωνίας), και υπογράφεται από το νόμιμο εκπρόσωπο
του Φορέα Υποδοχής Πρακτικής Άσκησης (με μνεία ονοματεπώνυμου, τίτλου/θέση και σφραγίδα).
7.10. Δύνανται οι φοιτητές/-τριες να προτείνουν Φορέα Υποδοχής Πρακτικής Άσκησης. Ο προτεινόμενος
Φορέας Υποδοχής ΠΑ αξιολογείται από την Επιτροπή
Πρακτικής Άσκησης του Τμήματος, για την καταλληλότητά του ως προς (α) Τη θέση και το αντικείμενο της
πρακτικής άσκησης σε συνάρτηση με τον σκοπό και τους
στόχους της Πρακτικής Άσκησης στο ΠΠΣ του Τμήματος
Γεωγραφίας (κεφάλαιο 3), και (β) την εποπτεία τόσο από
τον Φορέα Υποδοχής Πρακτικής Άσκησης και από μέλος
διδακτικού προσωπικού του ΠΠΣ του Τμήματος. Η πρόταση συνεργασίας του Τμήματος για Πρακτική Άσκηση
με νέο, δυνητικό, Φορέα Υποδοχής ΠΑ μπορεί να αποσκοπεί απλώς στον εμπλουτισμό του μητρώου Φορέων
Υποδοχής ΠΑ του Τμήματος που εγκρίνεται πριν την έκδοση της Πρόσκλησης Εκδήλωσης Ενδιαφέροντος. Εάν η
πρόταση νέας συνεργασίας συνδέεται με το άμεσο ενδιαφέρον φοιτητή/-τριας να πραγματοποιήσει την ΠΑ του/
της σε εκείνο τον φορέα, ο/η αιτών/-ούσα φοιτητής/-τρια
θα τον αναφέρει ως προτεινόμενο Φορέα Υποδοχής ΠΑ
στην Αίτηση Συμμετοχής και θα έχει μεριμνήσει να έχει
λάβει την έγκριση από τον συγκεκριμένο φορέα. Κατά
συνέπεια, εκείνος ο φορέας θα αποτελέσει τον κύριο
φορέα πραγματοποίησης της Πρακτικής Άσκησης από
τον/την συγκεκριμένο/-η φοιτητή/-τρια, κατόπιν αξιολόγησης καταλληλότητας του φορέα. Η συνεργασία με τον
φορέα θα επισημοποιηθεί με την επικοινωνία του/της
Υπεύθυνου/-ης Πρακτικής Άσκησης του ΠΠΣ Τμήματος,
όπως περιγράφεται παραπάνω.
8. Προϋποθέσεις συμμετοχής στην Πρακτική Άσκηση
και επιλογή Φορέα Υποδοχής.
Δικαίωμα συμμετοχής στην Πρακτική Άσκηση έχουν οι
φοιτητές/-τριες που βρίσκονται τουλάχιστον στο τρίτο
έτος σπουδών. Σύμφωνα με απόφαση Συνέλευσης του
Τμήματος, προϋπόθεση για το δικαίωμα δήλωσης του
μαθήματος επιλογής της Πρακτικής Άσκησης είναι οι
φοιτητές/-τριες να οφείλουν έως τέσσερα (4) μαθήματα
από τα δύο (2) πρώτα έτη σπουδών. Πέραν της παραπάνω προϋπόθεσης, οι ακαδημαϊκοί/-ες Επόπτες/-πτριες
θέτουν συγκεκριμένους περιορισμούς αναφορικά με
τα μαθήματα τα οποία θεωρούνται ως προαπαιτούμενα (ή τη βαθμολογία σε συγκεκριμένα μαθήματα που
σχετίζονται με το αντικείμενο της Πρακτικής Άσκησης)
προκειμένου οι φοιτητές και φοιτήτριες να μπορέσουν
να ασκηθούν με επιτυχία σε συγκεκριμένους φορείς. Οι
φοιτητές και οι φοιτήτριες επιλέγουν οι ίδιοι, οι ίδιες,
τους Φορείς όπου θα εκπονήσουν την Πρακτική Άσκηση («Φορείς Υποδοχής ΠΑ»), ανάλογα με τα ιδιαίτερα
ενδιαφέροντά τους.
9. Κριτήρια επιλογής των φοιτητών/-τριών που έχουν
δηλώσει τον ίδιο Φορέα Υποδοχής Πρακτικής Άσκησης
Ως κριτήριο κατάταξης (επιλογής) των φοιτητών/-τριών σε Φορέα Υποδοχής Πρακτικής Άσκησης για την ίδια
χρονική περίοδο ορίστηκε, με απόφαση Συνέλευσης του
Τμήματος, το ποσοστό των μαθημάτων που έχουν εξεταστεί επιτυχώς έως την περίοδο δήλωσης του Φορέα
Υποδοχής Πρακτικής Άσκησης πολλαπλασιαζόμενο επί
το μέσο όρο βαθμολογίας των μαθημάτων που έχουν
περάσει επιτυχώς οι φοιτητές/-τριες.
Τα ποσοτικά αυτά κριτήρια επιλογής αφορούν τις περιπτώσεις όπου ο αριθμός των φοιτητών/-τριών που έχουν
δηλώσει ένα συγκεκριμένο Φορέα είναι μεγαλύτερος
από τον αριθμό των προσφερόμενων από τον Φορέα,
θέσεων Πρακτικής Άσκησης.
Το ίδιο κριτήριο προτεραιότητας θα ισχύει και στην
περίπτωση όπου ο συνολικός αριθμός των φοιτητών/τριών που θα δηλώσουν Πρακτική Άσκηση ως μάθημα
επιλογής σε ένα ακαδημαϊκό έτος, θα υπερβαίνει τον
αντίστοιχο εγκεκριμένο αριθμό θέσεων για το Τμήμα
στο συγκεκριμένο ακαδημαϊκό έτος.
Η διαθεσιμότητα των θέσεων της πρακτικής άσκησης
για κάθε ακαδημαϊκό έτος δύναται να τροποποιείται βάσει των διαθέσιμων χρηματοδοτικών πόρων.
10. Χρονοδιάγραμμα διεξαγωγής Πρακτικής Άσκησης.
Το χρονοδιάγραμμα για την επιτυχή διεξαγωγή της
Πρακτικής Άσκησης, διαρθρώνεται ως εξής:
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 332/04.02.2025
10.1. Πριν την έναρξη της πρακτικής άσκησης
Α. Ενημέρωση φοιτητικού δυναμικού για την ΠΑ του
ΠΠΣ του Τμήματος Γεωγραφίας.
- Η Επιτροπή Πρακτικής Άσκησης του Τμήματος σε συνεργασία με τα μέλη ΔΕΠ και ΕΔΙΠ του Τμήματος επικαι-
ροποιεί τον κατάλογο με τις προσφερόμενες θέσεις και
τους Φορείς Υποδοχής Πρακτικής Άσκησης και τον αναρτά
στην ιστοσελίδα και το eclass του ΠΠΣ του Τμήματος στην
αρχή κάθε ακαδημαϊκού έτους. Ο/Η Υπεύθυνος/-η Πρακτικής Άσκησης του Τμήματος μεριμνά για την διαθεσιμό-
τητα (ή τον ορισμό, στην περίπτωση νέων Φορέων Υποδοχής ΠΑ) των ακαδημαϊκών Εποπτών/-πτριών, και των
αναπληρωματικών αυτών, για το νέο ακαδημαϊκό έτος.
- Το Γραφείο Πρακτικής Άσκησης, σε συνεργασία με
τον/την Υπεύθυνο/-η Πρακτικής Άσκησης του Τμήματος
διοργανώνει ενημερωτική συνάντηση/ημερίδα φοιτητών/-τριών του Τμήματος στην αρχή κάθε ακαδημαϊκού
εξαμήνου σχετικά με τη διαδικασία υλοποίησης της Πρακτικής Άσκησης καθώς και τις προσφερόμενες θέσεις.
Β. Πρόσκληση Εκδήλωσης Ενδιαφέροντος (Π.Ε.Ε.) και
δημοσιοποίησή της
- Το Γραφείο Πρακτικής Άσκησης συντάσσει και αναρτά
στην ιστοσελίδα του και κοινοποιεί στο Τμήμα Γεωγραφίας και στον/στην Υπεύθυνο/-η Πρακτικής Άσκησης του
Τμήματος, την Πρόσκληση Εκδήλωσης Ενδιαφέροντος
(ΠΕΕ) προς τους φοιτητές/-τριες του οικείου Τμήματος.
- Η Επιτροπή ΠΑ του ΠΠΣ του Τμήματος (ή οι διδάσκοντες/-ουσες του μαθήματος επιλογής ΠΑ του ΠΠΣ)
αποστέλλει στους/στις φοιτητές/-τριες, που δήλωσαν
την Πρακτική Άσκηση ως μάθημα επιλογής στο τρέχον
ακαδημαϊκό εξάμηνο, την Πρόσκληση Εκδήλωσης Ενδιαφέροντος μαζί με τον κατάλογο με τους προσφερό-
μενους Φορείς Υποδοχής Πρακτικής Άσκησης και την
αίτηση δήλωσης Φορέων Υποδοχής ΠΑ.
Η ανακοίνωση της Π.Ε.Ε. περιλαμβάνει:
- Τις προϋποθέσεις συμμετοχής - τα απαραίτητα δικαιολογητικά (όπως ορίζεται από τον ετήσιο Οδηγό Πρα-
κτικής Άσκησης του ΠΠΣ του Τμήματος),
- την ημερομηνία έναρξης - λήξης της υποβολής αιτήσεων συμμετοχής στην ΠΑ,
- τη δυνατότητα πραγματοποίησης της ΠΑ σε προτεινόμενο φορέα από τον/τη φοιτητή/-τρια (δηλ. φορέα
εκτός του δημοσιοποιημένου μητρώου φορέων υποδοχής ΠΑ με τον οποίο ο/η αιτών/-ούσα φοιτητής/-τρια
έχει ήδη επικοινωνήσει και λάβει την έγκρισή του). Θα
επισημαίνεται ότι ο προτεινόμενος φορέας θα αξιολογείται για την καταλληλότητά του (ως προς τη θέση και
το αντικείμενο της πρακτικής άσκησης και την εποπτεία
τόσο από τον Φορέα Υποδοχής ΠΑ όσο και από μέλος
διδακτικού προσωπικού του ΠΠΣ του Τμήματος) από το
Τμήμα και ότι αποτελεί η πρώτη επιλογή τοποθέτησης
και ότι στην περίπτωση που για οποιονδήποτε λόγο δεν
προχωρήσει η συνεργασία του Τμήματος με τον προτεινόμενο φορέα, ότι ο/η φοιτητής/-τρια δεν θα έχει
δικαίωμα περαιτέρω επιλογής και θα τοποθετείται σε
Φορέα Υποδοχής ΠΑ που θα έχει διαθέσιμη θέση. Στην
περίπτωση περισσοτέρων του ενός Φορέα Υποδοχής ΠΑ
με ελεύθερη θέση, ο/η φοιτητής/-τρια επιλέγει ελεύθερα
ανάμεσα σε αυτούς. Στην περίπτωση περισσοτέρων του/
της ενός/μιας φοιτητή/-τριας σε τέτοια δυσμενή θέση,
θα δοθεί προτεραιότητα επιλογής Φορέα Υποδοχής Π.Α.
βάσει του ποσοτικού κριτηρίου επιλογής (Κεφάλαιο 9),
- την αναλυτική περιγραφή της διαδικασίας αξιολόγησης αιτήσεων/επιλογής φοιτητών/-τριών από την
Επιτροπή Πρακτικής Άσκησης του Τμήματος,
- το δικαίωμα των υποψηφίων για ένσταση - με ρητή
αναφορά στη διαδικασία,
- παράρτημα με υπόδειγμα αίτησης,
- παράρτημα με υπόδειγμα ένστασης.
Γ. Υποβολή αιτήσεων συμμετοχής στην ΠΑ
Οι αιτήσεις υποβάλλονται μέσω ειδικής ηλεκτρονικής
εφαρμογής του Γραφείου Πρακτικής Άσκησης, με επισυναπτόμενα τα απαραίτητα δικαιολογητικά (όπως Πιστο-
ποιητικό Αναλυτικής Βαθμολογίας) και αποδίδεται μοναδικός κωδικός αριθμός. Το Γραφείο Πρακτικής Άσκησης
διαβιβάζει/διαμοιράζει τις αιτήσεις και τα δικαιολογητικά
στην Επιτροπή Πρακτικής Άσκησης του Τμήματος.
Δ. Αξιολόγηση αιτήσεων συμμετοχής στην ΠΑ
Η Επιτροπή Πρακτικής Άσκησης του Τμήματος:
- Αξιολογεί τις αιτήσεις και τα δικαιολογητικά,
- κατατάσσει τους/τις επιλέξιμους/-ες φοιτητές/-τριες με σειρά προτεραιότητας (σύμφωνα με το ποσοτικό
κριτήριο, κεφάλαιο 9),
- καταρτίζει τον Πίνακα Προσωρινών Αποτελεσμάτων
για τους/τις επιλέξιμους/-ες φοιτητές/-τριες με τη σειρά
κατάταξης καθώς και τους/τις τυχόν απορριφθέντες/είσες,
- διαβιβάζει τον Πίνακα Προσωρινών Αποτελεσμάτων
ηλεκτρονικά στο Γραφείο Πρακτικής Άσκησης προς δημοσιοποίηση.
Το Γραφείο ΠΑ αναρτά στην ιστοσελίδα του τον Πίνακα Προσωρινών Αποτελεσμάτων και ειδοποιεί μέσω ηλ.
ταχυδρομείου όλους τους αιτούντες φοιτητές, όλες τις
αιτούσες φοιτήτριες του ΠΠΣ του Τμήματος καθώς και
στα μέλη της Επιτροπής Ενστάσεων Πρακτικής Άσκησης
(ΕΕΠΑ) του Πανεπιστημίου. Στον Πίνακα Προσωρινών
Αποτελεσμάτων καταγράφονται τα μόρια που έλαβε ο/η
φοιτητής/-τρια - αναλυτικά ανά κατηγορία κριτηρίου και
συνολικά, καθώς και οι λόγοι απόρριψης των μη επιλεγέντων. Με την παρέλευση πέντε (5) ημερολογιακών
ημερών και αν δεν έχει υποβληθεί ένσταση, ο Πίνακας
Προσωρινών Αποτελεσμάτων του ΠΠΣ του Τμήματος
καθίσταται οριστικός και το Γραφείο ΠΑ ενημερώνει την
Επιτροπή Πρακτικής Άσκησης του Τμήματος.
Στην περίπτωση ένστασης (Κεφάλαιο 11), την απόφαση της ΕΕΠΑ οφείλει να εφαρμόσει η Επιτροπή Πρακτι-
κής Άσκησης του Τμήματος.
Η Επιτροπή Πρακτικής Άσκησης του Τμήματος εισηγείται στη Συνέλευση, για έγκριση, τον Πίνακα Οριστικών
Αποτελεσμάτων αξιολόγησης αιτήσεων για συμμετοχή
στην Πρακτική Άσκηση, καθώς και τους προτεινόμενους,
από τους/τις φοιτητές/-τριες, εκτός μητρώου Φορέων
Υποδοχής ΠΑ, φορείς. Ο/Η Υπεύθυνος Πρακτικής Άσκησης του Τμήματος διαβιβάζει ηλεκτρονικά (με e-mail)
στο Γραφείο ΠΑ την ανωτέρω απόφαση έγκρισης (απόσπασμα πρακτικών συνεδρίασης Συνέλευσης), συμπερι-
λαμβανομένου του Πίνακα Οριστικών Αποτελεσμάτων.
Το Γραφείο ΠΑ αναρτά στην ιστοσελίδα του και στέλνει
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 332/04.02.2025
με e-mail σε όλους/όλες τους/τις αιτούντες/-ούσες τον
Πίνακα Οριστικών Αποτελεσμάτων.
Ε. Υποβολή Δήλωσης Φορέα Υποδοχής Πρακτικής
Άσκησης
Ο/Η Υπεύθυνος Πρακτικής Άσκησης του Τμήματος
ενημερώνει τους/τις συμμετέχοντες/-ουσες για τη διαδικασία δήλωσης σειράς προτίμησης Φορέων Υποδοχής
ΠΑ που πραγματοποιείται μέσω ηλεκτρονικής φόρμας
Google Form (Δήλωση Φορέα Υποδοχής ΠΑ) σε συγκεκριμένη προθεσμία.
Στη Δήλωση Φορέα Υποδοχής ΠΑ, οι συμμετέχοντες/ουσες φοιτητές/-τριες επιλέγουν με σειρά προτίμησης
τους φορείς στους οποίους επιθυμούν να τοποθετηθούν.
Ο κατάλογος συνεργαζόμενων φορέων διατίθεται αναρτημένος στην ιστοσελίδα του Γραφείου Πρακτικής Άσκη-
σης καθώς και στο e-class.
Οι συμμετέχοντες/-ούσες φοιτητές/-τριες που έφεραν
δικό τους φορέα με την Αίτηση Συμμετοχής στην Πρακτική Άσκηση, δεν συμπληρώνουν την παραπάνω Δήλωση
Φορέα Υποδοχής ΠΑ εφόσον ο φορέας έχει εγκριθεί μαζί
με την έγκριση του οριστικού Πίνακα Αποτελεσμάτων
Αξιολόγησης Αιτήσεων.
Στην περίπτωση μη έγκρισης του φορέα, ο/η συμμετέχων/-ούσα φοιτητής/-τρια συμπληρώνει την ηλεκτρονι-
κή Δήλωση Φορέα Υποδοχής ΠΑ αλλά θα τοποθετείται
σε φορέα της προτίμησής του/της που θα διαθέτει ακόμη θέση ΠΑ, μετά την τοποθέτηση των άλλων συμμετε-
χόντων/-ουσών φοιτητών/-τριών.
Η Επιτροπή Πρακτικής Άσκησης του Τμήματος εξετάζει τις Δηλώσεις Φορέα Υποδοχής ΠΑ και αποφασίζει
για τις τοποθετήσεις των φοιτητών/-τριών στους φορείς,
σύμφωνα με τη σειρά κατάταξής τους και τις προτιμήσεις
τους και τη σύμφωνη γνώμη του φορέα.
Η Επιτροπή Πρακτικής Άσκησης του Τμήματος διαβιβάζει τον πίνακα των τοποθετήσεων στη Συνέλευση του
Τμήματος για έγκριση.
Ο/Η Υπεύθυνος/-η Πρακτικής Άσκησης Τμήματος
κοινοποιεί το απόσπασμα Πρακτικών της Συνέλευσης
στο Γραφείο ΠΑ το οποίο αναρτά τις τοποθετήσεις στην
ιστοσελίδα του.
Το Γραφείο ΠΑ ενημερώνει τους/τις φοιτητές/-τριες
για την συμπλήρωση της ηλεκτρονικής φόρμας Google
Form «Προσωπικά Στοιχεία Φοιτητή/-τριας για ΠΑ».
Το Γραφείο ΠΑ καταθέτει αίτημα του/της Ιδρυματικά
(Επιστημονικά) Υπευθύνου/-νης ΠΑ για σύναψη σύμβασης για Πρακτική Άσκηση, καθώς και το παραγόμενο
αρχείο excel «Στοιχεία Φοιτητών» από τη αντίστοιχη
φόρμα «Προσωπικά Στοιχεία Φοιτητή/-τριας για ΠΑ»,
στο elke_protocol@hua.gr προς έγκριση από την Επιτροπή Ερευνών.
Μετά την έγκριση των συμβάσεων, εκδίδεται η σχετική
απόφαση και ενημερώνονται ο/η Ιδρυματικός Υπεύθυνος, ο/η Υπεύθυνος/-η Πρακτικής Άσκησης του Τμήμα-
τος και το Γραφείο ΠΑ. Στη συνέχεια, η Γραμματεία της
Πρακτικής Άσκησης του Τμήματος ενημερώνει σχετικά
τους ακαδημαϊκούς επόπτες.
Στη συνέχεια, το Γραφείο Πρακτικής Άσκησης ενημερώνει τους/τις φοιτητές/-τριες για την έναρξη της Πρα-
κτικής Άσκησης.
Η ίδια διαδικασία επαναλαμβάνεται στην αρχή κάθε
ακαδημαϊκού εξαμήνου.
10.2. Κατά την έναρξη Πρακτικής Άσκησης
1. Το Γραφείο ΠΑ κάνει τις απαραίτητες ενέργειες για
την αντιστοίχηση του/της φοιτητή/-τριας με τη θέση ΠΑ
στο ΑΤΛΑΣ (προϋπόθεση ότι ο φορέας υλοποίησης ΠΑ
εγγράφεται στο ΑΤΛΑΣ και δηλώνει θέση ΠΑ).
2. Ο/η φοιτητής/-τρια, με την έναρξη της ΠΑ αποστέλλει στο Γραφείο ΠΑ τα κάτωθι:
- Έναρξη ΕΡΓΑΝΗ (τη λαμβάνει από τον φορέα).
- Απογραφικό Δελτίο Εισόδου (εάν απαιτείται από το
Ε.Π. χρηματοδότησης).
3. Το Γραφείο ΠΑ καταχωρίζει το Δελτίο Εισόδου στο
σύστημα ΟΠΣ (εάν απαιτείται από το Ε.Π. χρηματοδότησης).
10.3. Κατά τη διάρκεια υλοποίησης Πρακτικής Άσκησης
Το Γραφείο Πρακτικής Άσκησης έχει ενημερώσει τους/
τις φοιτητές/-τριες εάν απαιτείται η υποβολή οποιουδήποτε δικαιολογητικού.
11. Ενστάσεις
Στη διαδικασία αξιολόγησης των αιτήσεων συμμετοχής στην Πρακτική Άσκηση από την Επιτροπή ΠΑ του
Τμήματος, ο αιτών φοιτητής, η αιτούσα φοιτήτρια που
δεν συμφωνεί με το δημοσιοποιημένο Πίνακα Προσωρινών Αποτελεσμάτων και την εφαρμογή των κριτηρί-
ων επιλογής, δικαιούται να υποβάλει ένσταση εντός της
συγκεκριμένης προθεσμίας πέντε (5) ημερολογιακών
ημερών από την ανακοίνωση εκείνων των προσωρινών
αποτελεσμάτων, κατά την ακόλουθη διαδικασία:
1. Ο/Η αιτών/-ούσα φοιτητής/-τρια υποβάλλει εντός
της καθορισμένης προθεσμίας (5 ημερολογιακών ημερών) την ένσταση (σχετικό έντυπο) του/της, ψηφιακά
βεβαιωμένη από το gov.gr, στο Κεντρικό Πρωτόκολλο
του Πανεπιστημίου.
2. Από το Κεντρικό Πρωτόκολλο, η ένσταση διαβιβάζεται στο Γραφείο ΠΑ.
3. Μετά την παρέλευση της προθεσμίας για την υποβολή ενστάσεων, το Γραφείο ΠΑ διαβιβάζει την ένσταση -
και τυχόν άλλες - στην Επιτροπή Ενστάσεων Πρακτικής
Άσκησης (ΕΕΠΑ).
4. Η ΕΕΠΑ εξετάζει τις ενστάσεις τις οποίες αποδέχεται
ή απορρίπτει.
5. Η ΕΕΠΑ αποστέλλει το πόρισμά της στο Γραφείο ΠΑ.
6. Το Γραφείο ΠΑ ενημερώνει τους/τις ενιστάμενους/ες με πρωτοκολλημένη επιστολή και την Επιτροπή Πρα-
κτικής Άσκησης του Τμήματος.
Την απόφαση της ΕΕΠΑ οφείλει να εφαρμόσει η Επιτροπή Πρακτικής Άσκησης του Τμήματος.
Η Επιτροπή Πρακτικής Άσκησης του Τμήματος εισηγείται στη Συνέλευση, για έγκριση, τον Πίνακα Οριστικών
Αποτελεσμάτων αξιολόγησης αιτήσεων για συμμετοχή
στην Πρακτική Άσκηση.
12. Λήξη Πρακτικής Άσκησης, παραδοτέα Πρακτικής
Άσκησης και αξιολόγηση.
12.1. Με τη λήξη της ΠΑ, ο/η φοιτητής/-τρια υποχρεούται να καταθέτει στο Γραφείο Πρακτικής Άσκησης τα
απαιτούμενα δικαιολογητικά όπως, π.χ.:
- Διακοπή από ΕΡΓΑΝΗ,
- Παρουσιολόγιο,
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 332/04.02.2025
- το Δελτίο Εξόδου και
- το συμπληρωμένο πρότυπο Βεβαίωσης Εργοδότη/τριας για την επιτυχή ολοκλήρωση ΠΑ για το ορισμένο
χρονικό διάστημα.
12.2. Παράλληλα, ο/η φοιτητής/-τρια οφείλει να καταθέτει στην Επιτροπή Πρακτικής Άσκησης του Τμήματος
ή στο διδακτικό προσωπικό του μαθήματος επιλογής
«Πρακτική Άσκηση», τα παραδοτέα του φυσικού αντικειμένου της Πρακτικής Άσκησης όπως ορίζονται, παρου-
σιάζονται - και με τον τρόπο που διευκρινίζεται - στον
ετήσιο Οδηγό Πρακτικής Άσκησης του ΠΠΣ του Τμήματος, όπως π.χ.:
- Την έκθεση πεπραγμένων του/της ασκούμενου/-ης
φοιτητή/-τριας,
- την έκθεση επίδοσης ασκούμενου/-ης φοιτητή/-τριας
από τον/την Επόπτη/-πτρια Φορέα Υποδοχής ΠΑ,
- το ερωτηματολόγιο αξιολόγησης της εκπαιδευτικής δραστηριότητας «Πρακτική Άσκηση» από τον/την
ασκούμενο/-η φοιτητή/-τρια.
Ο/η φοιτητής/-τρια καλείται να τα παραδίδει το γρηγορότερο δυνατόν, πάντως σε εύλογο χρονικό διάστημα,
μετά τη λήξη της ΠΑ.
12.3. Μέσα από τα παραδοτέα, ο φοιτητής, η φοιτήτρια
παρουσιάζει το αντικείμενο ενασχόλησής του/της κατά
την ΠΑ, την εκτίμηση της πορείας αυτής, και αξιολογεί
τον Φορέα Υποδοχής ΠΑ καθώς και το σύνολο της εκπαιδευτικής διαδικασίας «Πρακτική Άσκηση». Παράλληλα,
ο/η Επόπτης/-πτρια Φορέα Υποδοχής ΠΑ (ο/η εργασιακός/-ή επόπτης/-πτρια) αξιολογεί την επίδοση του/της
ασκούμενου/-ης φοιτητή/-τριας και την εκπαιδευτική
διαδικασία «Πρακτική Άσκηση» συνολικά. Τα κριτήρια
αξιολόγησης της επίδοσης του/της ασκούμενου/-ης φοιτητή/-τριας είναι τα ίδια για όλους τους Φορείς Υποδοχής
ΠΑ και γνωστοποιημένα από την αρχή.
12.4. Η παράδοση όλων των απαιτούμενων παραδοτέων, πλήρως και ορθώς συμπληρωμένων στην Επιτροπή
ΠΑ του Τμήματος σημαίνει την ολοκλήρωση της εκπαιδευτικής δραστηριότητας «Πρακτική Άσκηση» από πλευ-
ράς του φοιτητή, της φοιτήτριας, και σηματοδοτεί την
έναρξη διαδικασίας βαθμολόγησης της επίδοσής του/
της, από τον/την ακαδημαϊκό/-ή επόπτη/-πτρια στον
οποίο, στην οποία η Επιτροπή ΠΑ του Τμήματος κοινοποιεί ηλεκτρονικά τα παραδοτέα.
Ο τελικός βαθμός του μαθήματος, τον οποίο απονέμει
ο/η ακαδημαϊκός/-η επόπτης/-πτρια, προκύπτει από την
συνεκτίμηση που κάνει από τα παραδοτέα, που ορίζονται από τον Ετήσιο Οδηγό Πρακτικής Άσκησης του ΠΠΣ
του Τμήματος, όπως, π.χ.:
- Την έκθεση πεπραγμένων του/της ασκούμενου/ης
φοιτητή/-τριας,
- την έκθεση επίδοσης ασκούμενου/-ης φοιτητή/-τριας
από τον/την Επόπτη/-πτρια Φορέα Υποδοχής,
- και τυχόν συμπληρωματικά στοιχεία που προκύπτουν
από την απολογιστική συνάντηση του/της ακαδημαϊκού/-ής επόπτη/-πτριας με τον/την φοιτητή/-τρια.
Οι διδάσκοντες/-ουσες του αντίστοιχου μαθήματος ή
ο/η Υπεύθυνος/-η Πρακτικής Άσκησης του Τμήματος (ή
ο/η αναπληρωτής αυτού/ής), σε συνεργασία με τον/την
ακαδημαϊκό/-ή Επόπτη/-πτρια, καταχωρίζουν τον τελικό
βαθμό στο ηλεκτρονικό φοιτητολόγιο για το αντίστοιχο
μάθημα του Προγράμματος Σπουδών.
Ο/η Υπεύθυνος Πρακτικής Άσκησης του Τμήματος μεριμνά και ελέγχει την πληρότητα του ετήσιου αρχείου ΠΑ.
Μετά την ολοκλήρωση της βαθμολόγησης των ασκούμενων φοιτητών/-τριών, ο/η Υπεύθυνος/-η Πρακτικής
Άσκησης ενημερώνει το Γραφείο Πρακτικής Άσκησης
για την επιτυχή ολοκλήρωση της ΠΑ διαβιβάζοντας τη
σχετική λίστα φοιτητών/-τριων.
12.5. Με το πέρας του ακαδημαϊκού έτους και την
ολοκλήρωση της βαθμολόγησης των ασκούμενων φοιτητών/-τριών, πραγματοποιείται η συνολική αξιολόγηση
της εκπαιδευτικής δραστηριότητας «Πρακτική Άσκηση»
του ΠΠΣ του Τμήματος με σκοπό την καταγραφή στρατηγικών βελτίωσης της όλης διαδικασίας.
Για την συνολική αξιολόγηση της Πρακτικής Άσκησης
του ΠΠΣ του Τμήματος και την καταγραφή των στρατηγικών βελτίωσης, ο/η Υπεύθυνος/-η Πρακτικής Άσκησης
του Τμήματος συντάσσει μια απολογιστική έκθεση, την
«τελική έκθεση πεπραγμένων και αξιολόγησης» λαμβάνοντας υπόψη το συνολικό αριθμό των φοιτητών/-τριών
που ασκήθηκαν, τις απόψεις αλλά και τις επιδόσεις των
φοιτητών/-τριών αυτών σε συνδυασμό με την αξιολόγηση του θεσμού της Πρακτικής Άσκησης και τις προτάσεις
βελτίωσης που καταθέτει ο/η Επόπτης/-πτρια Φορέα
Υποδοχής ΠΑ (εργασιακού/-ής επόπτη/-πτρια).
Ο/η Υπεύθυνος/-η Πρακτικής Άσκησης του Τμήματος
υποβάλλει την «τελική έκθεση πεπραγμένων και αξιολόγησης» προς έγκριση στη Συνέλευση του Τμήματος
και καταθέτει έπειτα ένα αντίτυπο αυτής στο Γραφείο
Πρακτικής Άσκησης.
13. Δικαιώματα και υποχρεώσεις ασκούμενων φοιτητών/-τριών
13.1. Ο φοιτητής, η φοιτήτρια που υπέβαλε αίτηση
συμμετοχής στην Πρακτική Άσκηση δικαιούται να υπαναχωρήσει, και να βγει από τη διαδικασία, δηλώνοντάς
το γραπτώς στον/στην Υπεύθυνο/-η Πρακτικής Άσκησης
του Τμήματος.
Ανάλογα με το στάδιο, στην ακολουθία διαδικασιών,
στο οποίο δηλώνεται η υπαναχώρηση, και με ό,τι συνεπάγεται π.χ. διακοπή της υλοποίησης της Πρακτικής
Άσκησης στον Φορέα Υποδοχής ΠΑ (Κεφάλαιο 14), ο/η
Υπεύθυνος/-η Πρακτικής Άσκησης δύναται να ζητήσει
από τον/την ασκούμενο/-η φοιτητή/-τρια επιπρόσθετα
να αιτιολογήσει την απόφαση (π.χ. λόγω ανωτέρας βίας,
για προσωπικούς λόγους).
Ο/Η ακαδημαϊκός/-ή επόπτης/-πτρια θα ενημερωθεί
και δύναται να εξετάσει κατά πόσο συντρέχουν λόγοι
συνυφασμένοι με τη θέση και στο αντικείμενο ενασχόλησης του/της ασκούμενου/-ης φοιτητή/-τριας.
13.2. Οι ασκούμενοι/-ες φοιτητές/-τριες έχουν τα ακόλουθα δικαιώματα και υποχρεώσεις:
α) Στους χώρους διεξαγωγής της πρακτικής άσκησης
υποχρεούνται να ακολουθούν τους κανονισμούς ασφαλείας και εργασίας, καθώς και κάθε άλλη ρύθμιση που
ισχύει για το προσωπικό του φορέα υποδοχής.
β) Αυθαίρετες απουσίες ή παράβαση των κανονισμών
του εργασιακού χώρου μπορούν να οδηγήσουν στη διακοπή της Πρακτικής Άσκησης.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 332/04.02.2025
γ) Στο τέλος της πρακτικής άσκησης υποβάλλουν τα
δικαιολογητικά/παραδοτέα προς την Επιτροπή Πρακτικής Άσκησης του Τμήματος Γεωγραφίας ή το διδακτικό
προσωπικό του μαθήματος επιλογής «Πρακτική Άσκηση» και το Γραφείο Πρακτικής Άσκησης που ορίζονται
στον εσωτερικό κανονισμό πρακτικής άσκησης του ΠΠΣ
του Τμήματος ή/και στον κανονισμό πρακτικής άσκησης
του ιδρύματος.
Ο/Η ασκούμενος/-η φοιτητής/-τρια είναι υποχρεωμένος/-η να υποβάλλει οποιοδήποτε επιπρόσθετο παραδο-
τέο (π.χ. υπεύθυνη δήλωση σε περίπτωση διακοπής της
πρακτικής άσκησης) του ζητηθεί από τον/την Υπεύθυνο/-η Πρακτικής Άσκησης, ή από το Γραφείο Πρακτικής
Άσκησης για την ομαλή διεκπεραίωση της διοικητικής
διαδικασίας.
13.3. Η χορήγηση αποζημίωσης, καθώς και η καταβολή
ασφάλισης για τον κλάδο ατυχήματος για τη διεξαγωγή
πρακτικής άσκησης δεν συνιστά λόγο διακοπής άλλων
οικονομικών παροχών που χορηγούνται ή ειδικών επιδομάτων ή συντάξεων που λαμβάνουν ή δικαιούνται να
λάβουν οι φοιτητές του Α.Ε.Ι. για άλλους λόγους.
13.4. Οι φοιτητές/-τριες κατά τη διάρκεια της πρακτικής άσκησης, εκτός από το δικαίωμα αποζημίωσης και
ασφάλισής τους, δεν αποκτούν κανένα άλλο δικαίωμα
εργασιακής ή συνταξιοδοτικής μορφής.
14. Διακοπή υλοποίησης Πρακτικής Άσκησης σε Φορέα Υποδοχής
Διακοπή της πρακτικής άσκησης σε Φορέα Υποδοχής είναι δυνατή με απόφαση της Επιτροπής Πρακτικής
Άσκησης όταν η διοίκηση του φορέα υποδοχής δεν ακολουθεί τα οριζόμενα της παραγράφου 7 (όπως εποπτεία,
εγγραφή ασκούμενου/-ης στο σύστημα ΕΡΓΑΝΗ ΙΙ) ή
αναθέτει στους ασκούμενους φοιτητές, στις ασκούμενες
φοιτήτριες, καθήκοντα μη συναφή με το αντικείμενο της
πρακτικής άσκησης ή όταν ασκούμενος/-η φοιτητής/τρια δεν τηρεί τις συμβατικές υποχρεώσεις του/της.
Στην τελευταία περίπτωση η διοίκηση του Φορέα
Υποδοχής ενημερώνει τον/την ακαδημαϊκό/-ή Επόπτη/πτρια ΠΑ και την Επιτροπή Πρακτικής Άσκησης του Τμή-
ματος και ακολουθείται η διαδικασία που προβλέπεται
από τον κανονισμό πρακτικής άσκησης του Ιδρύματος.
15. Ασφάλιση και αποζημίωση ασκούμενων φοιτητών/-τριών
15.1. Οι φοιτητές/-τριες που διεξάγουν πρακτική
άσκηση (οι ασκούμενοι/-ες φοιτητές/-τριες), υπάγονται
υποχρεωτικά στην ασφάλιση του Ηλεκτρονικού Εθνικού Φορέα Κοινωνικής Ασφάλισης (e-ΕΦΚΑ) όπως το
ορίζει η κείμενη νομοθεσία μόνο για τον κίνδυνο του
ατυχήματος.
15.2. Η κείμενη νομοθεσία προβλέπει σχετικά με την
ασφάλιση παροχών ασθενείας σε είδος.
15.3. Το κόστος της ασφάλισης βαρύνει είτε τον Ειδικό Λογαριασμό Κονδυλίων Έρευνας (ΕΛΚΕ) μέσω των
συγχρηματοδοτούμενων προγραμμάτων ή έργων χρηματοδοτούμενων από ίδιους ή ιδιωτικούς πόρους), είτε
τον Φορέα Υποδοχής ΠΑ σύμφωνα με όσα προβλέπει η
κείμενη νομοθεσία.
15.4. Το Πανεπιστήμιο διερευνά όλες τις δυνατότητες
αποζημίωσης των φοιτητών/-τριών και των εκάστοτε
ασφαλιστικών εισφορών σύμφωνα με την κείμενη νομοθεσία.
Το κόστος της αποζημίωσης δύναται να βαρύνει εξ
ολοκλήρου ή εν μέρει κατά προτεραιότητα τους φορείς
υποδοχής, ή τον προϋπολογισμό συγχρηματοδοτούμενων προγραμμάτων ή έργων χρηματοδοτούμενων από
ίδιους ή ιδιωτικούς πόρους που διαχειρίζονται οι Ειδικοί
Λογαριασμοί Κονδυλίων Έρευνας (Ε.Λ.Κ.Ε.) των Α.Ε.Ι.
15.5. Η πρακτική άσκηση αποζημιώνεται, με την ολοκλήρωση της εκπαιδευτικής διαδικασίας της πρακτικής
άσκησης, δηλαδή με την υποβολή όλων των απαιτούμενων δικαιολογητικών/παραδοτέων (κεφάλαιο 12).
16. Συμμετοχή Φοιτητών/-τριών με Ειδικές Εκπαιδευτικές Ανάγκες (ΦμεΕΕΑ) ή/και Αναπηρία
Το Τμήμα Γεωγραφίας μεριμνά να προσφέρει την ίση
δυνατότητα συμμετοχής φοιτητών/-τριών με ειδικές εκπαιδευτικές ανάγκες ή/και με αναπηρία, στην Πρακτική
Άσκηση.
Η Επιτροπή Πρακτικής Άσκησης σε συνεργασία με
τους/τις ακαδημαϊκούς/-ές επόπτες/-πτριες θα εξετάσουν με ιδιαίτερη προσοχή τις αιτήσεις και τις δηλώσεις
Φορέων Υποδοχής ΠΑ και θα διερευνήσουν ανάλογα με
τις ιδιαίτερες ανάγκες, τις διευθετήσεις ζητημάτων που
δικαιούνται οι φοιτητές/-τριες με ειδικές εκπαιδευτικές
ανάγκες ή/και με αναπηρία σε χώρο εργασίας σύμφωνα
με την κείμενη νομοθεσία.
Δύναται να ζητηθεί η συνδρομή του/της Συμβούλου
Καθηγητή/-τριας Φοιτητών/-τριών με Ειδικές Εκπαιδευτικές Ανάγκες (ΣΦμΕΑΑ) για τη διασφάλιση καλύτερων
συνθηκών Πρακτικής Άσκησης σύμφωνα με τον σκοπό
και τους στόχους της Πρακτικής Άσκησης του ΠΠΣ του
Τμήματος Γεωγραφίας ή την πρόσθετη παρακολούθηση
του/της ασκούμενου/-ης φοιτητή/-τριας.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 22 Ιανουαρίου 2025
Ο Πρύτανης
ΓΕΩΡΓΙΟΣ ΔΕΔΟΥΣΗΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 332/04.02.2025
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20250200332.pdf | Tokens: 45574]